โรงสีปริญญา

โรงสีปริญญา () เป็นธุรกิจที่จำหน่ายประกาศนียบัตรชั้นสูงหรือปริญญาอย่างไม่ชอบด้วยกฎหมาย คำว่าโรงสีปริญญายังใช้อย่างเหยียดหยามเพื่อบ่งบอกถึงสถาบันการศึกษาใด ๆ ที่มีมาตรฐานต่ำในการรับเข้าเรียนและการสำเร็จการศึกษา มีอัตราการบรรจุเข้าทำงานต่ำหรือเงินเดือนเริ่มต้นเฉลี่ยของผู้สำเร็จการศึกษาในระดับต่ำ 

ปริญญาสามารถปลอมแปลงหรือบิดเบือนได้ ธุรกิจเหล่านี้อาจอ้างว่าให้เครดิตสำหรับประสบการณ์ชีวิตที่เกี่ยวข้อง แต่ไม่มีโปรแกรมการประเมินการเรียนรู้ที่มีมาก่อนที่แท้จริง ธุรกิจเหล่านี้ยังอาจอ้างถึงการประเมินประวัติการทำงานหรือวิทยานิพนธ์เพื่อให้มีความน่าเชื่อถือ โรงสีปริญญามักได้รับการสนับสนุนจากโรงสีรับรองคุณภาพ (accreditation mill) ที่ก่อตั้งขึ้นเพื่อจุดประสงค์ในการทำให้ดูน่าเชื่อถือLuca Lantero, Degree Mills: non-accredited and irregular higher education institutions , Information Centre on Academic Mobility and Equivalence (CIMEA), Italy.

 	ศัพทวิทยา 
คำในภาษาอังกฤษของ "โรงสีปริญญา" คือ "diploma mill" เดิมมีความหมายถึงสถาบันที่ให้ปริญญาบนพื้นฐานของการผลิตจำนวนมากและการทำกำไรเหมือนกับโรงงาน ความหมายในภาพกว้างกว่านั้นจะหมายถึงสถาบันใด ๆ ที่ให้คุณวุฒิโดยไม่มีการรับรองหรือไม่อยู่บนพื้นฐานของการประเมินทางวิชาการที่เหมาะสม แม้ว่าโดยทั่วไปคำว่า "degree mill" และ "diploma mill" มักใช้สลับกันได้ แต่บางครั้งในแวดวงวิชาการมีการแยกให้แตกต่างกัน"The Real and the Fake: Degree and Diploma Mills",  Alan Contreras and George Gollin, Change, March–April 2009 โดย "degree mill" ออกปริญญาจากสถาบันที่ไม่ได้รับการรับรองซึ่งอาจถูกกฎหมายในบางรัฐ แต่โดยทั่วไปไม่ชอบด้วยกฎหมาย ส่วน "diploma mill" ออกปริญญาปลอมที่มีชื่อของมหาวิทยาลัยจริง

ปริญญาอาจมีการมอบอย่างถูกกฎหมายโดยไม่มีการศึกษาใด ๆ ได้โดยถือเป็นการยอมรับอำนาจหรือประสบการณ์ หากเป็นการมอบเป็นกรณีพิเศษ ปริญญาเช่นนี้จะเรียกว่าปริญญากิตติมศักดิ์ (honorary degree หรือ honoris causa degree) นอกจากนี้ในบางมหาวิทยาลัย ผู้มีวิทยฐานะต่ำกว่า (เช่นปริญญาตรี) อาจได้รับปริญญากิตติมศักดิ์วิทยฐานะสูงกว่า (เช่นปริญญาโท) โดยไม่ต้องผ่านการศึกษา

คำว่า "diploma mill" อาจใช้ในเชิงเหยียดหยามเพื่อบ่งบอกถึงสถาบันการศึกษาที่ถูกต้องตามกฎหมายแต่มีมาตรฐานต่ำในการรับเข้าเรียน และมีอัตราการบรรจุเข้าทำงานต่ำ เช่นโรงเรียนที่แสวงผลกำไร

 ดูเพิ่ม 
 เกรดเฟ้อ
 สำนักพิมพ์แบบเปิดที่ล่าเหยื่อ

 อ้างอิง 

 บรรณานุกรม 
 Levicoff, Steve: Name It and Frame It?: New Opportunities in Adult Education and How to Avoid Being Ripped Off by 'Christian' Degree Mills. Self-published. (4th ed., 1995)
 Bear, John: Bear's Guide to Earning Degrees by Distance Learning, Ten Speed Press, 2001
 Noble, David: Digital Diploma Mills: The Automation of Higher Education, Monthly Review Press, 2002,  
 Checcacci, Claudia; Finocchietti, Carlo; Lantero, Luca: Cimea – against the mills: How to spot and counter diploma mills, CIMEA – Italian Naric centre, 2010

 แหล่งข้อมูลอื่น 


หมวดหมู่:คำศัพท์ทางวิชาการ
หมวดหมู่:การศึกษาทางไกล
หมวดหมู่:กลฉ้อฉล